joelniklaus/EU_Wikipedias huggingface dataset:
Triton-NN

Triton-NN () eli projekti 21310 on venäläinen pienoissukellusveneiden luokka. Alustyyppi julkistettiin koekäytöön joulukuussa 2008. Pienoissukellusveneen on suunnitellut nižninovgorodilainen suunnittelutoimisto Lazurit ().

Suunnittelutoimisto Lazurit on yksi kolmesta venäläisistä sotilassukellusveneiden suunnittelijoista. Tämä vuonna 1953 toimintansa aloittanut yhtiö on suunnitellut merkittävän osan venäläisistä diesel- ja ydinsukellusveneistä. Pienoissukellusveneitä yritys on suunnitellut sekä sotilaallisiin että siviilitarkoituksiin.

Alustyyppiä Triton-NN on luonnehdittu nopean pinta-aluksen ja sukellusveneen yhdistelmäksi. Ruotsalaislähde arvioi alustyypin pystyvän kulkemaan pinta-ajossa moottoritorpedoveneiden tapaan 30–40 solmun nopeudella.  Alustyyppi on suunniteltu erityisesti venäläisten sukeltajien ja erikoisjoukkojen (Spetsnaz) käyttöön. Arvioiden mukaan Triton-NN -pienoissukellusveneeseen mahtuu noin 10 sukeltajaa ja se voidaan varustaa torpedoilla.

Sukellusvenemallista Triton-NN uutisoitiin 19. lokakuuta 2014 eräänä mahdollisuutena Tukholman saaristossa lokakuun puolivälissä 2014 käynnistettyjen sukellusvene-etsintöjen yhteydessä.

Lähteet

Aiheesta muualla
 Triton 1M  (smartnews.ru)
 Materiaalia venäläisistä pienoissukellusveneistä, kuten Triton-1, Triton-2, Triton-NN jne  (diveright.ru)
 Experten: En rätt smart konstruktion (19.10.2014)  (expressen.se)
 Så fungerar nya superdykbåten (2008, Ruotsin armeijan erikoisjoukkojen The Seal -pienoissukellusvene)  (nyteknik.se)

Venäjän laivaston sukellusveneet
Otanmäki (yritys)

Otanmäki Oy oli 1. huhtikuuta 1950 perustettu suomalainen valtioenemmistöinen kaivosteollisuusyritys. Vuonna 1968 Otanmäki Oy fuusioitiin toiseen valtiolliseen yritykseen Rautaruukki Oy:hyn.

Otanmäki Oy sai nimensä Otanmäen kaivoksesta. Malmin hyödyntämiseen liitettiin varsin pian ajatus suomalaisen rauta- ja terästuotannon aloittamisesta. Otanmäen kuten muidenkin kaivosten magnetiittirikasteet vietiin ulkomaille siihen asti kunnes Raaheen valmistui oma rautatehdas. Magnetiittirikasteesta erotetun vanadiinituotteen osuus tuloista oli 70%. Otanmäki tuotti maailman vanadiinituotannosta seitsemän prosenttia. 

Kemijärven maalaiskunnan Kärväsvaaran ja Raajärven kaivokset avattiin vuosina 1959 ja 1964. Kaivokset olivat toisistaan 10 kilometrin etäisyydellä. Kaivosten tuote oli magneettirikaste.

Rautaruukki Oy:n rautatehdastoiminta vakiintui 1960-luvulla ja toisaalta Otanmäki Oy:n tuotanto meni täysin Raahen. Tämän johdosta katsottiin järkeväksi yhdistää Otanmäki Oy Rautaruukki Oy:hyn, joka toteutettiin vuonna 1968.

Lähteet

Kaivosyhtiöt
Suomalaiset teollisuusyritykset
2S7 Pion

2S7 Pion (, "pioni") on alkujaan Neuvostoliitossa suunniteltu ja valmistettu telakanuuna. Vuonna 1976 käyttöön tullut ja GRAU-koodin saanut raskas tykistöase tunnetaan myös nimillä Malka sekä M-1975. Neuvostoliiton hajottua näitä telatykistöaseita päätyi Venäjän ohella esimerkiksi Georgiaan, Valko-Venäjälle ja Ukrainaan. Asetyyppi oli tuotannossa vuosina 1975-1990 ja on käytössä yhä 2010-luvun lopullakin.

Pääaseen kaliiperi on 203 mm. Aseelle kehitettiin myös M-1975-nimellä oleva sisarase 2S4 Tjulpan ("tulppaani") -niminen telavetoinen kranaatinheitin, joka ampuu 240 mm epäsuoraa tulta.

2A44-tyypin kanuunaa käyttävä 2S7 Pion yltää 37 kilometrin enimmäiskantamaan. Poikkeuksellisesti muista vastaavista saman tyypin aseista 2S7 Pion ei käyttänyt hidasteena suujarrua. Normaali miehistömäärä on seitsemän henkeä. Vaunun 12-sylinterinen dieselmoottori on takana ja miehistön tilat edessä.

Lähteet 
McNab, Chris: Military Vehicles - 300 of the world's most effective military vehicles, 2003, Lewis International Inc. & Amber Books Ltd. (englanniksi) ISBN 1-930983-20-4. (s. 22)

Viitteet

Aiheesta muualla 

2S7 Pion 203-mm Self-Propelled Gun | Military-Today.com
203-mm Self-propelled Artillery Gun 2S7 "Pion" - Enemyforces.net
2S7 Pion (M1975) - 203mm Self-Propelled Howitzer - History, Specs and Pictures - Military Tanks, Vehicles and Artillery -Militaryfactory.com
Army Guide - 2S7 Pion, Self-propelled gun - Army-guide.com
Self-propelled gun 2S7 PION ( M-1975 ) | ExArmyVehicles.com
Valka.cz: 2S7 Pion (tšekiksi)
Samohybné dělo 2S7 PION | ArmyTechnika.cz (tšekiksi)
2S7 Pion - Weaponsystems.net
Your First Choice for Russian Trucks and Military Vehicles - UK Russian - RussianMilitary.co.uk 

Neuvostoliittolaiset telatykit
Venäjän asevoimien kalusto
Mausollos

Mausollos ( tai , ; k. 353 eaa. tai 352 eaa.) oli Vähässä-Aasiassa sijainnutta Kaariaa vuosina vuosina 377–353 eaa. hallinnut Persian alainen satraappi, jolla tosin oli käytännössä itsenäisen hallitsijan asema. Hänet muistetaan parhaiten itselleen rakennuttamasta valtavasta hautamuistomerkistä eli niin sanotusta Halikarnassoksen mausoleumista, jota pidettiin antiikin aikana yhtenä maailman seitsemästä ihmeestä. Hänen nimestään tulee suurta ja näyttävää hautarakennelmaa tarkoittava sana mausoleumi. Mausollos kuului Kaariaa hallinneeseen Hekatomnidien hallitsijasukuun, joka sai alkunsa hänen isästään Hekatomnoksesta.

Mausollos siirsi pääkaupunkinsa Mylasasta Halikarnassokseen, jonka ympärille hän rakennutti muurit. Hän siirrätti Halikarnassokseen myös asukkaita ja rakennutti sinne loisteliaita rakennuksia. Pääkaupungin siirto sisämaasta rannikolle merkitsi myös askelta kohti valtakunnan laajentamista. Mausollos asettui vuonna 362 eaa. tukemaan Anatolian satraappien kapinaa Persian hallitsija Artakserkses II:a vastaan, mutta irtautui kapinasta ennen sen kukistumista. Tämän jälkeen Mausollos sai lähes itsenäisen hallitsijan aseman ja ryhtyi laajentamaan valtakuntaansa. Hän valloitti osan Lyydiasta ja useita Joonian kreikkalaisista kaupungeista. Hän asettui tukemaan Rhodoksen, Khioksen ja Kosin muodostamaa Ateenan vastaista liittoa vuosien 357–355 eaa. liittolaissodassa, ja sodan päätyttyä liiton voittoon myös nämä saaret päätyivät hänen valtapiiriinsä. Lisäksi hän valloitti osia Lyykiasta.

Mausollos nai sisarensa Artemisian. Jossain elämänsä vaiheessa hän ryhtyi rakennuttamaan itselleen ja vaimolleen mahtavaa hautamuistomerkkiä eli Mausoleionia pääkaupunkiinsa Halikarnassokseen. Artemisia jatkoi rakennustöiden johtamista Mausolloksen kuoltua ja kutsui aikansa nimekkäimmät taiteilijat mukaan hankkeeseen. Arkkitehteina toimivat Pytheos ja Satyros, kuvanveistäjinä Bryaksis, Leokhares, Skopas ja Timotheos. Rakennus valmistui Artemisian elinaikana. Se pysyi pystyssä yli 1 500 vuotta, mutta tuhoutui ilmeisesti 1300-luvun lopulla maanjäristyksessä ja on nykyään raunioina.

Artemisia seurasi Mausollosta Kaarian hallitsijana nimellä Artemisia II, mutta pysyi vallassa vain kaksi vuotta. Myöhemmin Kaarian hallitsijoina toimivat vielä peräjälkeen Mausolloksen nuoremmat veljet Idrieus ja Piksodaros sekä Idrieuksen leski Ada, kunnes Aleksanteri Suuri valloitti koko valtakunnan vuosina 334–332 eaa.

Lähteet

Aiheesta muualla 

Hekatomnidit
Eordaía

Eordaía ( eli Δήμος Εορδαίας, Dímos Eordaías) on Kreikan kunta, joka sijaitsee Kozánin alueyksikössä Länsi-Makedonian alueella. Kunnan pinta-ala on 707,9 neliökilometriä ja väkiluku 45 592 (vuonna 2011). Kunnan kuntakeskus on Ptolemaḯda.

Eordaían kunta on ottanut nimensä samalla seudulla sijainneelta antiikin aikaiselta Eordaian alueelta, joka oli yksi Makedonian valtakunnan osista. Eordaían kunta syntyi, kun Agía Paraskeví, Mouríki, Ptolemaḯda, Vérmio ja Vlásti yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Eordaían kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Εορδαίας. Eordaían kunnan verkkosivut.
Szymon Marciniak

Szymon Marciniak (s. 7. tammikuuta 1981 Płock, Puola) on puolalainen jalkaeropallotuomari. Hän on toiminut kansainvälisenä tuomarina vuodesta 2011 alkaen.

Lähteet

Aiheesta muualla 

 Szymon Marciniakin esittely World Referee -sivustolla 

Puolalaiset jalkapallotuomarit
Vuonna 1981 syntyneet
Elävät henkilöt
S. F. Newcombe

Stewart Francis Newcombe (1878–1956)  oli brittiläinen maavoimien upseeri. Hän palveli toisessa buurisodassa, ja ensimmäisen maailmansodan aikana Ranskassa ja Gallipolissa.

1913–1914 hän työskenteli Siinain niemimaan strategisessa kartoituksessa ja tapasi T. E. Lawrencen, jonka kanssa tämä teki yhteistyötä ensimmäisen maailmansodan aikana käydyssä arabikapinassa. Newcombe, Lawrence ja Sir Leonard Woolley kartoittivat Siinaita Gazan ja Aqaban väliseltä alueelta. Matka esitettiin tieteellisenä tutkimusretkenä, mutta sen sotilaallinen merkitys oli huomattava. Newcombe jäi sodan aikana turkkilaisten vangiksi, mutta onnistui pakenemaan näiltä ja piileskelemään Istanbulissa. Sodan jälkeen hän antoi nimensä Paulet-Newcombe-sopimukselle.

Lähteet 

Brittiläiset ensimmäisen maailmansodan sotilaat
Vuonna 1878 syntyneet
Vuonna 1956 kuolleet
Hushyar Aftab

Hushyar Aftab (s. 1. heinäkuuta 1993 Kermānšāh, Iran) on suomalainen jalkapalloilija, joka edustaa Kolmosessa pelaavaa Fc Inter/2. Hän on pelipaikaltaan vasen laitahyökkääjä.

Aftab on pelannut Kakkosta Turun Tovereissa kaudella 2011 sekä ÅIFK:ssa kausina 2013 ja 2014. Kaudella 2014 hän teki ensiesiintymisensä Veikkausliigassa edustettuaan Turun Palloseuraa 27. heinäkuuta FC Honkaa vastaan pelatussa vierasottelussa.

Lähteet

Suomalaiset jalkapalloilijat
Syntymävuosi tuntematon
Elävät henkilöt
Everytime We Touch (Cascadan kappale)

Everytime We Touch on saksalaisen eurodance-kolmikko Cascadan kappale. Sen sanoittivat Maggie Reilly, S. Mackillop ja P. Risavy. Sen julkaisi Robbins Entertainment ensimmäisenä Yhdysvalloissa 16. elokuuta 2005. Myöhemmin Yhdysvaltain suuren menestyksen jälkeen se julkaistiin kansainvälisesti yhteistyössä muiden levy-yhtiöiden, kuten Zooland Recordsin, All Around the Worldin ja Universal Music Groupin kanssa. Kappale sisältää saman kertosäkeen kuin mitä Maggie Reillyn samannimisessä kappaleessa.

Kappale sai musiikkikriitikoilta pääosin positiivisen vastaanoton, joista pääosa kehui sen Europop-soundia sekä yllättyi sen menestyksestä kaupallisesti Yhdysvalloissa. "Everytime We Touch" on saanut listamenestystä monissa maissa, pysyen listoilla yli 25 viikkoa lukuisissa valtioissa. Kappale pääsi listan kärkeen Irlannissa ja Ruotsissa, päästen viiden parhaimman joukkoon Itävallassa, Ranskassa, Saksassa sekä Isossa-Britanniassa. Se saavutti kaupallisen menestyksen Yhdysvalloissa yli miljoonan kopion myynnillä. Kappaleeseen liittyvällä musiikkivideolla päälaulaja Natalie Horler on kirjastossa yrittämässä kommunikoida hänen ihastuksensa kanssa.

Lähteet

Vuoden 2005 kappaleet
Cascadan kappaleet
Kari Jalonen -palkinto

Kari Jalonen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan runkosarjan pistepörssin voittajalle. Palkinto jaettiin nykyisellä nimellään ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010. Ennen tätä palkinnolla ei ollut varsinaista nimeä.

Runkosarjan pistepörssin voittajat kaudesta 1992–1993

Lähteet 

Jääkiekon Nuorten SM-liigan palkinnot
Langinkosken seurakunta

Langinkosken seurakunta oli Kotka–Kymin seurakuntayhtymään kuuluva evankelis-luterilainen seurakunta Kotkassa. Seurakunta liitettiin vuoden 2017 alussa perustettuun Kotka–Kymin seurakuntaan.

Historia

Langinkosken kirkko vihittiin käyttöön 13. joulukuuta 1953. Kirkko tunnettiin Metsolan kirkkona noin neljännesvuosisadan ajan. Langinkosken seurakunta aloitti toimintansa 1. tammikuuta 1964 Kotkan esikaupunkialueen seurakunnallisen toiminnan laajetessa. Ensimmäinen kirkkoherra oli Toivo Lemmetyinen. Vuosina 1964–1976 seurakunta toimi yhteistaloudessa Kotkan seurakunnan kanssa. Kotkan, Karhulan ja Kymin kuntaliitoksen yhteydessä vuonna 1977 perustettiin osittaisessa yhteistaloudessa toimiva Kotkan evankelisluterilainen seurakuntayhtymä. Seurakuntayhtymä muuttui Kotka-Kymin seurakunnaksi vuoden 2017 alussa.

Lähteet

Suomen entiset evankelis-luterilaiset seurakunnat
Kotka
Mammilloydia candida

Mammilloydia candida on ainoana lajina Mammilloydia-sukuun kuuluva kaktuskasvilaji. Tieteellinen sukunimi on yhdistelmä sukunimista Mammillaria (syyläkaktukset) ja Neolloydia, joiden sukulaisena kasvia on pidetty; lajinimi on taas latinan puhtaan valkoista tarkoittava sana ja viittaa kasvin piikeistä johtuvaan valkoisuuteen (vrt. engl. snowball cactus 'lumipallokaktus'). Sukulaisistaan syyläkaktuksista laji eroaa tärkeissä kohdin, mm. siementen rakenteessa. Ulkoinen yhtäläisyys syyläkaktusten kanssa lienee ns. konvergenttisen evoluution tulosta.

Tuntomerkit 
Kasvi on yksi- tai monivartinen ja sen varret ovat litistyneen pallomaisia tai pitkänomaisia, sinivihreitä, enintään 30 cm korkeita. Varren väri ei juurikaan näy päällepäin, sillä kasvi on valkoisten piikkien tiuhaan peittämä. Varren kyhmyt (podariot) ovat leveän lieriömäisiä, tylppiä, uurteettomia, ja niiden hangassa on 4–7 valkoista sukasta. Piikkejä on kussakin areolissa runsaasti: keskuspiikkejä 8–12 ja säteittäispiikkejä 120. Kukat sijaitsevat yksittäin podarioitten tyvellä, ja terälehdet ovat vaaleanpunaisia tai valkoisia vihertävinpunaisin keskisuonin. Kukka on kaksi tai kolme senttiä leveä. Kukkapohjus on paljas. Hedelmä on munamainen, punainen, vaaleanpunainen tai vieläkin vaaleampi, mehukas, avautumaton. Siemenet ovat mustia.

Levinneisyys 
Laji kasvaa laajalla alueella Meksikon koillisosissa (Coahuila, Nuevo León, San Luis Potosí ja Tamaulipas).

Synonyymit 
Kaktuslajien nimeämisen historian aikana on tämäkin laji nimetty monta kertaa ja siirretty suvusta toiseen.
Chilita candida
Chilita estanzuelensis
Mammillaria candida
Mammillaria estanzuelensis
Mammillaria ortizrubiana
Mammilloydia candida subsp. ortizrubiana
Mammilloydia ortizrubiana
Neomammillaria ortizrubiana

Lähteet 
 Anderson E. F. 2001: The Cactus Family. - Timber Press. Portland, Oregon. ISBN 0-88192- 498-9

Viitteet

Aiheesta muualla 

Kaktuskasvit
Leo Rantanen

Leo Rantanen (s. 10. huhtikuuta 1993) on suomalainen futsalmaalivahti, joka edustaa Futsal-liigassa pelaavaa Ilves FS:ää. Rantanen debytoi liigassa vuonna 2012 ESC:tä vastaan. Hän on kaksinkertainen Suomen mestari kausilta 2012–2013 ja 2013–2014. Rantasen kasvattajaseura on LeKi. Hän on 187 senttimetriä pitkä ja painaa 90 kiloa.

Rantanen on pelannut myös Suomen futsalmaajoukkueessa yhden ottelun tammikuussa 2014 Tšekkiä vastaan.

Lähteet 
 http://www.ilvesfs.fi/joukkue.php?pelaaja_id=38 
 http://www.palloliitto.fi/uutiset/futsal/futsalmaajoukkue-tammikuun-tsekki-otteluihin-nimetty

Suomalaiset futsalpelaajat
Vuonna 1993 syntyneet
Elävät henkilöt
Back on the Dancefloor

Back on the Dancefloor on saksalaisen dance-musiikkia soittavan kolmikko Cascadan toinen kokoelma-albumi. Se julkaistiin heidän kotimaassaan 13. huhtikuuta 2012. Albumi kattaa kaksi levyä, joille on koottu lukuisia singlejä sekä remiksejä julkaisua edeltäneeltä kahdeksan vuoden uralta. Albumin ensimmäinen ja ainoa uusi kappale, Summer of Love julkaistiin kokoelman kanssa ja se pääsi Saksassa kahdenkymmenen parhaan joukkoon.

Kappaleet

CD 1

 Summer of Love (Video Edit)
 Evacuate the Dancefloor (Radio Edit)
 Everytime We Touch (Radio Edit)
 Miracle (Radio Mix)
 What Hurts the Most (Radio Mix)
 San Francisco
 Because the Night
 Truly Madly Deeply
 Fever
 Pyromania (Radio Edit)
 Dangerous (Radio Edit)
 Night Nurse
 Perfect Day
 A Neverending Dream (Radio Mix)
 Au Revoir (Radio Edit)

CD 2

 Summer of Love (Michael Mind Project Radio Edit)
 Evacuate the Dancefloor (Rob Mayth Radio Edit)
 Every Time We Touch (2-4 Grooves Remix)
 Miracle (Hitmen Radio Edit)
 What Hurts the Most (Topmodelz Radio Mix)
 San Francisco (Cahill Radio Edit)
 Because the Night (Manian Bootleg Mix)
 Truly Madly Deeply (Thomas Gold Radio Edit)
 Fever (Ian Carey Remix)
 Pyromania (Spencer & Hill Airplay Radio Mix)
 Dangerous (Wideboys Radio Edit)
 Night Nurse (Ryan Thistlebeck Vs. Dan Winter Radio Edit)
 Perfect Day (Digital Dog Radio Edit)
 A Never Ending Dream (Real Booty Remix)
 Au Revoir (Mondo Radio Edit)

Listasijoitukset

Lähteet

Vuoden 2012 kokoelma-albumit
Cascadan albumit
Babymetal

Babymetal on japanilainen metalli- ja J-pop-musiikkia yhdistelevä yhtye, jossa laulavat ja tanssivat Su-metal (Suzuka Nakamoto) ja Moametal (Moa Kikuchi). Kobametal-nimellä tunnettu tuottaja perusti ryhmän vuonna 2010 Sakura Gakuin -idoliryhmän alaryhmäksi. Babymetallin taustabändinä esiintyy KamiBand. Vuoden 2014 helmikuussa yhtye julkaisi debyyttialbuminsa Babymetal. CD:n ja rajoitetun CD+DVD:n julkaisi Suomessa 29. toukokuuta 2015 Playground Music. Julkaisu sisältää bonusraitoina Road of Resistance -kappaleen sekä Live-version Gimme Chocolate!!-kappaleesta. DVD sisältää yhtyeen videoklipit. Syksyllä 2015 julkaistiin videoalbumit Live at Budokan: Red Night & Black Night Apocalypse ja Live in London: Babymetal World Tour 2014 myös Euroopassa.

Babymetalin toinen studioalbumi, Metal Resistance, julkaistiin vuoden 2016 huhtikuussa.

Tammikuussa 2018 KamiBandin kitaristi Mikio Fujioka menehtyi vammoihinsa pudottuaan näköalatasanteelta. 19. lokakuuta 2018 Babymetal ilmoitti Yuimetallin (Yui Mizuno) eroavan yhtyeestä huonon terveydentilansa takia.

Babymetalin kolmas albumi, Metal Galaxy, julkaistiin lokakuussa 2019. Levyllä vierailemassa ovat muun muassa Sabatonin laulaja Joakim Brodén sekä Arch Enemyn Alissa White-Gluz.

Babymetal on esiintynyt Suomessa kerran, helmikuussa 2020.

Diskografia

Studioalbumit 
 Babymetal (26. helmikuuta 2014)
 Metal Resistance (1. huhtikuuta 2016)
 Metal Galaxy (11. lokakuuta 2019)
 The Other One (24. maaliskuuta 2023)

Lähteet

Aiheesta muualla 

 Viralliset sivut
 Babymetal levyarvostelu
 Babymetal levyarvostelu - KaaosZine

Japanilaiset_idoliryhmät
Japanilaiset_metalliyhtyeet
FS Cassard (1859)

Cassard oli Ranskan laivaston vuonna 1859 vesillelaskettu aviso, joka luokiteltiin myöhemmin potkurikorvetiksi.

Valmistus 
Alus tilattiin Le Havresta Augustin Normandilta ja sen köli laskettiin joulukuussa 1856. Alus laskettiin vesille 13. joulukuuta 1859 ja se otettiin palvelukseen kolme kuukautta myöhemmin 30. maaliskuuta 1860.

Palvelus 
Cassard nimettiin 30. heinäkuuta 1860 Jérôme Napoléoniksi ja aluksen nimi palautettiin Cassardiksi 16. elokuuta 1866. Vain puoli vuotta myöhemmin 14. helmikuuta 1867 alus nimettiin Reine Hortenseksi ja edelleen 19. syyskuuta 1870 Kléberiksi. Alus poistettiin alusluettelosta 23. toukokuuta 1879.

Lähteet

Viitteet 

Ranskan laivaston korvetit
Micranthocereus

Micranthocereus on 9-lajinen eteläamerikkalainen kaktuskasvisuku. Tieteellinen nimen alkuosa on johdettu kreikan sanoista mikros 'pieni' ja anthos 'kukka', jälkiosa on latinan vahaa tai vahakynttilää tarkoittava sana. Suku on läheinen suvulle Arrojadoa, johon se aiemmin on yhdistettykin.

Tuntomerkit 
Suvun kasvit ovat pensasmaisia tai kookkaita pylväitä, pystykasvuisia, yksi- tai monivartisia ja jopa kolme metriä korkeita. Varret ovat liereitä, uurteisia ja tiheäpiikkisiä. Areolit sijaitsevat lähekkäin ja niissä on usein pitkää villakarvaa ja piikkejä. Verson osa, johon kukat kehittyvät (kefalio), sijaitsee varren sivulla joko jatkuvana tai katkeilevana muodostelmana, joko varren pinnalla tai siihen uponneena. Siinä on villakarvaa ja sukasia. Kukat sijaitsevat kefaliossa tavallisesti ryhminä ja ovat putkimaisia, 2-5 cm pitkiä. Kukkapohjuksessa on pieniä suomuja. Kehälehdet ovat lyhyitä, pystyjä tai siirottavia, väriltään vaihtelevia. Hedelmä on punainen, avautumaton, pieni, mehevä ja miltei valkomaltoinen. Hedelmän pinta on suomuton ja piikitön mutta kukan kuihtuneet jäänteet ovat siinä tavallisesti jäljellä. Siemenet ovat tummanruskeita ja kuoppapintaisia.

Levinneisyys 
Micranthocereus-lajit kasvavat Keski- ja Itä-Brasiliassa.

Lajit 
Suvussa on yhdeksän lajia (luettelossa on mainittu myös Brasilian osavaltio, jonka alueella kukin laji kasvaa):
Micranthocereus albicephalus. Minas Gerais.
Micranthocereus auriazureus. Minas Gerais.
Micranthocereus dolichospermaticus. Bahia.
Micranthocereus estevesii. Distrito Federal.
Micranthocereus flaviflorus. Bahia.
Micranthocereus polyanthus. Bahia.
Micranthocereus purpureus. Bahia.
Micranthocereus streckeri. Bahia.
Micranthocereus violaciflorus. Minas Gerais.

Lähteet 
Anderson E. F. 2001: The Cactus Family. - Timber Press. Portland, Oregon. ISBN 0-88192-498-9

Viitteet 

 Kaktuskasvit
Brittiläinen Togomaa

Brittiläinen Togomaa (), virallisesti Togomaan huoltohallintoalue () oli Ison-Britannian hallinnassa ollut Kansainliiton mandaattialue Länsi-Afrikassa. Brittiläinen Togomaa muodostettiin osasta Saksalta valloitettua Togomaata vuonna 1916. Toisen maailmansodan jälkeen alue siirtyi YK:n huolto­hallinnon alaiseksi alueeksi vuosiksi 1946 - 1957. Togomaa liitettiin Ghana Independence Actin tuloksena osaksi Ghanaa vuonna 1957. Brittiläisen Togomaan pääkaupunki oli Ho.

Lähteet

Aiheesta muualla 

Togomaa
Togomaa
Togomaa
Ghanan historia
Kansainliiton mandaattialueet
Yhdistyneiden kansakuntien huoltohallintoalueet
Partanaava

Partanaava (Usnea barbata) on naavojen sukuun kuuluva laji. Se on noin 50 cm pitkä tai lyhyempi. Se on riippuva ja siinä on paksuudeltaan vaihtelevia haaroja, jotka ovat kuoppaisia. Jäkälää peittää ohut kuori. Partanaavaa tavataan Euraasian mantereella ja Pohjois-Amerikassa. Se kasvaa puiden oksilla ja sitä esiintyy tuoreissa vanhoissa metsissä. Laji on uhanalainen.

Lähteet 

Naavat
Paroc Group

Paroc Group on suomalainen mineraalivillaeristeiden valmistaja. Parocin liiketoiminta jakaantuu kahteen divisioonaan: Rakennuseristeet ja Tekniset eristeet. Vuonna 2017 yrityksessä oli 1884 työntekijää, liikevaihto 411,3 miljoonaa euroa ja tulos ennen satunnaisia eriä 16,8 miljoonaa euroa. 

Parocin pääkonttori sijaitsee Helsingin Ruoholahdessa. Yrityksellä on tehtaita Suomessa, Ruotsissa, Venäjällä, Puolassa ja Liettuassa.

Parocin vt. toimitusjohtaja oli Anders Dahlblom 31.7.2011 asti, ja 1.8.2011 alkaen toimitusjohtajaksi tuli diplomi-insinööri Kari Lehtinen (s. 1967). Aiempia toimitusjohtajia ovat olleet Peder Biese vuodesta 1996 vuoden 2006 loppuun, ja hänen jälkeensä 1.1.2007 lähtien Väinö Tuomisalo. Anders Dahlblom nimitettiin Paroc Groupin toimitusjohtajaksi tammikuussa 2018. Jari Airola nimitettiin Paroc Groupin toimitusjohtajaksi lokakuussa 2020.

Omistajat
Yritys oli vuoteen 1999 osa Partekia. Sen jälkeen omistaja oli Industri Kapital, sitten useita yksityisiä sijoitusyhtiöitä, vuodesta 2003 Banc of America Capital Partners Europe ja Accent Equity. Bank of American sijoitusrahasto myi Parocin arabisijoittajien yhtiölle Arcapitalle 2006. Paroc päätyi pankkien haltuun vuonna 2009, kun velkataakan aiheuttamat korkokulut painoivat tuloksen miinukselle, jolloin uudelleenjärjestelyjen seurauksena pankkien omistukseen tuli osakkeista 87,5 prosenttia (Paroc Groupin ja yhtiön työntekijöille loput 12,5 prosenttia). Vuonna 2015 Paroc Group myytiin 700 miljoonalla eurolla kansainväliselle pääomasijoitusyhtiö CVC Capital Partnersille. Lokakuussa 2017 yhdysvaltalainen Owens Corning ilmoitti ostavansa Paroc Groupin. Hankinta saatiin päätökseen helmikuussa 2018.

Lähteet

Suomalaiset yritykset
Rakennusteollisuus
Guillermo

Guillermo Fernández Hierro eli Guillermo (s. 23. toukokuuta 1993 Bilbao, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan hyökkääjä.

Seurajoukkueura 
Guillermo liittyi baskiseura Athletic Bilbaon nuorisoakatemiaan vuonna 2003. Seitsemän vuotta myöhemmin hänet nostettiin seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.

Kausi 2013–2014 alkoi Guillermon osalta vauhdikkaasti, kun hän onnistui tekemään kuusi maalia kauden seitsemässä ensimmäisessä pelissä. Tämän jälkeen hän sai kutsun edustusjoukkueeseen päävalmentaja Ernesto Valverdeltä. 21. lokakuuta 2013 ottelussa Villarrealia vastaan hän oli jo vaihtopenkillä, mutta ei vielä tuolloin päässyt tekemään ensiesiintymistään. 9. marraskuuta 2013 hän pelasi vihdoin ensimmäisen ottelunsa edustusjoukkueessa kotistadionilla Levantea vastaan.

Ensimmäisen maalinsa edustusjoukkueessa Guillermo teki 23. helmikuuta 2014 vieraskentällä Real Betisiä vastaan.

Lähteet

Aiheesta muualla 
 Guillermon tilastot BDFutbol-sivustolla 

Espanjalaiset jalkapalloilijat
Baskijalkapalloilijat
Vuonna 1993 syntyneet
Elävät henkilöt
Kuoppamäki

Kuoppamäki on suomalainen sukunimi. Se on muun muassa seuraavilla henkilöillä:

Anna Kuoppamäki (s. 1963), lauluntekijä ja ääninäyttelijä
Erkki Kuoppamäki (s. 1941), arkkitehti ja rakennusneuvos
Jukka Kuoppamäki (s. 1942), laulaja ja lauluntekijä
Lauri Kuoppamäki (1877–1935), teollisuusneuvos ja Maalaisliiton kansanedustaja
Markku Kuoppamäki, poliisi
Mikko Kuoppamäki (1944–2002), rumpali ja musiikkituottaja
Sami Kuoppamäki (s. 1971), rumpali
Liisa Mustonen, ent. Kuoppamäki (s. 1969), näyttelijä

Muita
Kuoppamäki, Jukka Kuoppamäen albumi vuodelta 1970.

Luettelot henkilöistä sukunimen mukaan
Conti

Conti on muun muassa seuraavien henkilöiden sukunimi:

Andrea Conti (s. 1994), italialainen jalkapalloilija
Bruno Conti (s. 1955), italialainen jalkapalloilija ja jalkapallovalmentaja  
Bill Conti (s. 1942), yhdysvaltalainen elokuvasäveltäjä
Francesco Bartolomeo Conti (1681–1732), italialainen säveltäjä
Giuseppe Conti (1871–1941), italialainen roomalaiskatolinen piispa
Lotario de' Conti,  (1161–1261), paavi Innocentius III (paavina 1198–1216)
Luigi Conti (1929–2015), italialainen roomalaiskatolisen kirkon arkkipiispa ja diplomaatti
Mario Joseph Conti (s. 1934), skotlantilainen roomalaiskatolinen arkkipiispa
Marzio Conti (s. 1960), italialainen huilisti ja kapellimestari
Michelangelo dei Conti (1655–1724), paavi Innocentius XIII (paavina 1721–1724)
Pier Angelo Conti-Manzini (1946–2003), italialainen soutaja ja olympiamitalisti
Pedro José Conti (s. 1949), italialaissyntyinen, Brasiliassa toimiva roomalaiskatolinen piispa
Rinaldo Conti (1119–1261), paavi Aleksanteri IV (paavina (1254–1261)
Servílio Conti (1916–2014), italialainen roomalaiskatolinen piispa
Tom Conti (s. 1941), skotlantilainen näyttelijä, teatteriohjaaja ja kirjailija
Ugolino di Conti, (1145–1241), paavi Gregorius IX (paavina 1227–1241)

Contin ruhtinaita
Armand de Bourbon-Conti (1629–1666), ranskalainen ruhtinas
Louis François de Bourbon (1717–1776), Contin ruhtinas, ranskalainen sotilas
Louis François Joseph de Bourbon (1734–1814), Contin ruhtinas, ranskalainen sotilas
Áktio-Vónitsa

Áktio-Vónitsa ( eli Δήμος Άκτιου-Βόνιτσας, Dímos Áktiou-Vónitsas) on Kreikan kunta, joka sijaitsee Aitolia-Akarnanian alueyksikössä Länsi-Kreikan alueella. Kunnan pinta-ala on 662,9 neliökilometriä ja väkiluku 17 370 (vuonna 2011). Kunnan kuntakeskus on Vónitsa.

Áktio-Vónitsan kunta sijaitsee Kreikan luoteisrannikolla, Joonianmeren ja Ambrakianlahden rannalla Lefkaksen saarta vastapäätä. Kuntaan kuuluvat saaret Ágios Nikólaos, Fortí ja Vagiá. Kunta syntyi, kun Anaktório, Medeón ja Pálairos yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Áktio-Vónitsan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Άκτιου-Βόνιτσας . Áktio-Vónitsan kunnan verkkosivut.
Mesolóngi

Mesolóngi (; ; joskus Messolonghi tai Missolonghi) on Kreikan kaupunki ja samanniminen kunta (Δήμος Ιεράς Πόλης Μεσολογγίου, Dímos Ierás Pólis Mesolongíou), joka sijaitsee Aitolia-Akarnanian alueyksikössä Länsi-Kreikan alueella. Kaupunki on Aitolia-Akarnanian hallinnollinen keskus. Koko kunnan pinta-ala on 674,13 neliökilometriä ja väkiluku 34 416. Varsinaisen Mesolóngin kaupungin väkiluku on 12 785 (vuonna 2011).

Kaupungista kreikaksi usein käytetty kunnianimi on Ιερά Πόλη Μεσολογγίου, Ierá Póli Mesolongíou (kath. Ιερά Πόλις Μεσολογγίου, Ierá Pólis Mesolongíou) eli "Mesolóngin pyhä kaupunki", ja vastaavasti kunnan virallinen nimi kuuluu suomeksi "Mesolóngin pyhän kaupungin kunta". Kaupunki ansaitsi kunnianimensä Kreikan vapaussodan aikana vuosina 1825–1826 kokemiensa kärsimysten kautta: tuolloin kaupunki kesti pitkään turkkilaisten ja egyptiläisten piiritystä, joka kuitenkin päättyi lähes koko kaupungin väestön joukkomurhaan. Kreikan hallitus myönsi kunnianimen vuonna 1937.

Mesolóngin kaupunki sijaitsee keskisen Kreikan lounaisosassa Patraksenlahdesta erottuvien Mesolóngin laguunin ja Kleísovan laguunin rannalla. Ne ovat osa Mesolóngin–Aitolikón laguunien kokonaisuutta. Kuntaan kuuluvat sen edustalla sijaitsevat pienet saaret Kómma, Póros, Prokopánistos, Schoiniás, Tourlída ja Vasiládi. Mesolóngin kunta syntyi, kun Mesolóngi, Aitolikó ja Oiniádes yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Mesolóngin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Ιεράς Πόλης Μεσολογγίου. Mesolóngin kunnan verkkosivut.
Pineiós (kunta)

Pineiós ( eli Δήμος Πηνειού, Dímos Pineioú) on Kreikan kunta, joka sijaitsee Eliksen alueyksikössä Länsi-Kreikan alueella. Kunnan pinta-ala on 162,9 neliökilometriä ja väkiluku 21 034 (vuonna 2011). Kunnan kuntakeskus on Gastoúni.

Pineióksen kunta sijaitsee Peloponnesoksen niemimaan länsikärjessä. Kunta on saanut nimensä sen halki virtaavasta Pineiós-joesta. Kunta syntyi, kun Gastoúni, Traganó ja Vartholomió yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Pineióksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Πηνειού. Pineióksen kunnan verkkosivut.
Pýrgos (Elis)

Pýrgos () on Kreikan kaupunki ja samanniminen kunta (Δήμος Πύργου, Dímos Pýrgou), joka sijaitsee Eliksen alueyksikössä Länsi-Kreikan alueella. Kaupunki on Eliksen hallinnollinen keskus. Koko kunnan pinta-ala on 455,1 neliökilometriä ja väkiluku 47 995. Varsinaisen Pýrgoksen kaupungin väkiluku on 24 359 (vuonna 2011).

Nykyinen Pýrgoksen kunta muodostui, kun Pýrgos, Iárdanos, Oléni ja Vólakas yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Pýrgoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Πύργου. Pýrgoksen kunnan verkkosivut.
Aapeli Halonen

Aapeli Halonen (5. lokakuuta 1863 Lapinlahti – 27. heinäkuuta 1927 Jyväskylä) oli suomalainen Halosen taiteilijasukuun kuulunut urkuharmonitehtailija.

Aapeli Halosen vanhemmat olivat talollinen Olli Halonen (1832–1914) ja Vilhelmiina Uotinen (1840–1913). Hänen sisaruksiaan olivat tekstiilitaiteilija Sohvi Halonen sekä taidemaalarit Pekka Halonen ja Antti Halonen.

Absoluuttisen sävelkorvan omannut Aapeli Halonen lähti 1881 työhön ja oppia saamaan Sortavalan Myllykylässä sijainneeseen Eero Mäkisen urkuharmonitehtaaseen. Hänestä tuli harmonimestari 1902 ja hän perusti sitten samana vuonna yhdessä harmonimestari Jaakko Rusasen kanssa oman Halonen & Kumppanit Oy:n urkuharmonitehtaan Jyväskylään. Tehdas toimi vuoteen 1910 saakka Jyväskylän Mäki-Matin kaupunginosassa Pitkäkadun varrella kunnes uusi Antti Halosen suunnittelema jugend-tyylinen hirsi- ja kivirakenteinen asuin- ja tehdasrakennus valmistui nykyisen Hannikaisenkadun varrelle lähelle Jyväskylän rautatieasemaa. Tehdas sijaitsi rakennuksen alakerrassa ja toisessa kerroksessa olivat Aapeli Halosen ja hänen perheensä asuintilat.

Aapeli Halosen jälkeen tehtaan toimintaa jatkoi hänen poikansa Seppo Halonen aina 1950-luvulle saakka. Entisessä tehdasrakennuksessa toimii nykyisin Jyväskylän grafiikkakeskus.

Lähteet 
 Halosten taiteilijasuku : Aapeli Halonen 
 Halosen talo : Harmonitehtaasta grafiikkakeskukseksi

Aiheesta muualla 
 Suomalainen urkuharmoni on jo vanha ja - voitokas. Reportterimme silmäilee harmonien tekoa maan vanhimmassa urkuharmonitehtaassa Jyväskylässä, Seura, 23.06.1937, nro 25, s. 10, Kansalliskirjaston digitaaliset aineistot

Suomalaiset soitinvalmistajat
Suomalaiset soitinrakentajat
Vuonna 1863 syntyneet
Vuonna 1927 kuolleet
Alajuelan maakunta

Alajuelan maakunta on yksi Costa Rican maakunnista. Sen pinta-ala on 9 753 km2 ja asukasluku vuonna 2011 noin 848 000. Maakunnan pääkaupunki on Alajuela.
 
Maakunnan alueilla on monia tulivuorten rinteille sijoittuvia kansallispuistoja. Niistä suosituimpiin kuuluu Arenal-vuoren puisto.

Lähteet

Aiheesta muualla 

Costa Rican maakunnat
Cartagon maakunta

Cartagon maakunta on yksi Costa Rican maakunnista. Sen pinta-ala on 3 125 km2 ja asukasluku vuonna 2011 noin 491 000. Maakunnan pääkaupunki on Cartago.
 
Cartagon kaupunki on alueen vanhimpia espanjalaisia taajamia. Se oli valtion pääkaupunkina vuoteen 1823 asti. Kaupunki sijaitsee aktiivisen Irazun tulivuoren juurella. Irazun rinteet ovat kansallispuistona. Tapantin eli Orasin kansallispuistossa taas suojellaan jokivarren rehevää luontoa.

Lähteet

Aiheesta muualla 

Costa Rican maakunnat
Heredian maakunta

Heredian maakunta on yksi Costa Rican maakunnista. Sen pinta-ala on 2 657 km2 ja asukasluku vuonna 2011 noin 434 000. Maakunnan pääkaupunki on Heredia.

Maakunnassa on tulivuoria, vesiputouksia ja reheviä luontokohteita. Se tunnetaan myös kahviviljelmistään.

Lähteet

Aiheesta muualla 

Costa Rican maakunnat
Limónin maakunta

Limónin maakunta on yksi Costa Rican maakunnista. Sen pinta-ala on 9 188 km2 ja asukasluku vuonna 2011 noin 387 000. Maakunnan pääkaupunki on Limón.

Maakunta sijaitsee Karibian rannikolla. Kookospalmujen reunustamat valkoiset hiekkarannat ulottuvat Panaman rajalta Nicaraguan rajalle. Maasto ja kasvillisuus ovat monimuotoisia mangrovealueista korkeisiin vuoriin.

Lähteet

Aiheesta muualla 

Costa Rican maakunnat
Puntarenasin maakunta

Puntarenasin maakunta on yksi Costa Rican maakunnista. Sen pinta-ala on 11 277 km2 ja asukasluku vuonna 2011 noin 411 000. Maakunnan pääkaupunki on Puntarenas.

Lähteet

Aiheesta muualla 

Costa Rican maakunnat
San Josén maakunta

San Josén maakunta on yksi Costa Rican maakunnista. Sen pinta-ala on 4 959 km² ja asukasluku vuonna 2011 noin 1,4 miljoonaa. Maakunnan pääkaupunki on San José.

Lähteet

Aiheesta muualla 

Costa Rican maakunnat
Niukka innovaatio

Niukka innovaatio on talouteen liittyvä termi. Niukoilla innovaatioilla (myös frugaali innovaatio) tarkoitetaan yksinkertaistettuja ja kustannuksiltaan halvempia tuotteita ja niiden valmistusta. Yleensä tämä tarkoittaa kestokulutustavaraa, josta on karsittu ylimääräiset ominaisuudet, jotta sitä voitaisiin myydä kehitysmaiden markkinoilla. Esimerkkejä tunnetuista frugaaleista innovaatioista ovat Tata Groupin Tata Nano -auto ja Nokia 1110 -puhelinmalli.

BoP-markkinoilla (Base of the Pyramid) yksittäisen tuotteen liikevoitto jää usein vähäiseksi, mitä pyritään kompensoimaan myynnin korkealla volyymillä. Globalisaatio sekä kehitysmaiden nouseva elintaso luovat uusia mahdollisuuksia frugaaleille innovaatioille. Tärkeää on, että tuotteet ovat edelleen hyvälaatuisia, mutta hinnaltaan edullisia. Niukkojen innovaatioiden markkinat on arvioitu viiden tuhannen miljardin dollarin suuruisiksi. Jos länsimaiset yritykset eivät ole tässä kehityksessä mukana, on varmaa, että nousevien talouksien yritykset ovat.

Frugaaleja innovaatioita tutkitaan ja kehitetään useissa yliopistoissa, esimerkkeinä Santa Claran yliopiston Frugal Innovation Lab sekä Stanfordin yliopiston Entrepreneurial Design for Extreme Affordability -ohjelma. Suomessa frugaaleja innovaatioita tutkitaan muun muassa Aalto yliopiston New Global -hankkeessa.

Konseptilla on monta nimeä. Frugal Engineering –termin lanseerasi Renault-Nissanin johtaja Carlos Ghosn, jonka mukaan Frugal Engineering tarkoittaa sitä, että saavutetaan enemmän vähemmillä resursseilla. Intiassa tunnetaan termi jugaad-innovaatio, joka tulee hindinkielestä tarkoittaen väliaikaista, nopeaa ratkaisua ongelmaan. Brasiliassa tunnetaan termi “gambiarra”, Kiinassa "zizhu chuangxin" ja Keniassa "jua kali".

Suomessa toimii myös helmikuussa 2014 perustettu yhdistys The Nordic Frugal Innovation Society ry. (TNFIS ry.) jonka tehtävänä on tiedottaa sekä edesauttaa niukoista innovaatioista kiinnostuneiden yritysten ja yhteisöjen välistä yhteistyötä ja verkottumista.

Lähteet

Aiheesta muualla 
 Aalto yliopiston New Global -hanke 

 Talous
Hotelli Družba

Hotelli Družba (suom. "ystävyys", ) on Viipurin keskustassa Salakkalahden pohjoisrannalla sijaitseva hotelli, jonka läheisyydessä ovat muun muassa Viipurin rautatie- ja linja-autoasemat. Hotelli Družbassa on 180 vuodepaikkaa sekä runsaasti muita palveluja, kuten kasino, kolme ravintolaa ja yökerho.

Neuvostoliiton aikana vuonna 1982 valmistuneen hotellin on urakoinut suomalainen Perusyhtymä Oy. Sitä on remontoitu vuosina 1998–1999 ja 2008.

Katso myös 
Viru-hotelli

Lähteet

Aiheesta muualla 
Hotelli Družban kotisivut  (venäjäksi ja englanniksi)

Viipurin hotellit
A Never-Ending Cycle of Atonement


A Never-Ending Cycle of Atonement on yhdysvaltalaisen death metal -yhtye Inanimate Existencen toinen studioalbumi. Se julkaistiin 24. kesäkuuta 2014 levymerkillä Unique Leader Records. Albumi on jaettu kahteen osioon, The Old World (kappaleet 1–4) sekä The New World (kappaleet 5–8).

Kappaleet

Kokoonpano 
Yhtye
 Ron Casey – rummut
 Joel Guernsey – kitara, bassokitara (kappaleet 1, 4, 6 ja 8)
 Cameron Porras – kitara, bassokitara (kappaleet 2, 3, 5 ja 7), taustalaulu
 Riley McShane – laulu

Vierailevat muusikot
 Kaitlyn Kehl – laulu (kappaleet 4 ja 7)
 Steve Marshall – klarinetti, bassohuilu (kappaleet 1, 4 ja 8)

Tuotanto
 Zack Ohren – tuottaja
 Max Zigman – äänittäjä
 Guang Yang – grafiikka

Arvostelut 
 Angry Metal Guy: 
 Metal Temple: 8/10
 The Metal Observer: 7.5/10

Lähteet

Aiheesta muualla 
 

Inanimate Existencen albumit
Vuoden 2014 albumit
Evolutionary Miscarriage

Evolutionary Miscarriage on yhdysvaltalaisen teknisen death metalin yhtyeen Pilloryn toinen studioalbumi. Se julkaistiin kesäkuussa 2014 levymerkillä Unique Leader Records.

Kappaleet

Kokoonpano 
 Darren Cesca – laulu, kaikki instrumentit

Arvostelut 
 Angry Metal Guy: 
 The Metal Observer: 5/10
 Metal Temple: 7/10

Lähteet

Aiheesta muualla 
 

Pilloryn albumit
Vuoden 2014 albumit
Rahoituslaskelma

Rahoituslaskelma on maksu- tai suoriteperusteella laadittu rahavirtalaskelma, joka kertoo rahan liikkeet tilikauden aikana. Rahoituslaskelma kertoo havainnollisesti, mihin saakka yrityksen tulorahoitus riittää. Rahoituslaskelmia ovat maksuperusteinen kassavirtalaskelma ja suoriteperusteinen käyttöpääomavirtalaskelma eli liikepääomavirtalaskelma. Rahoituslaskelma voidaan laatia myös konsernille. Rahoituslaskelma sisältyy tilinpäätökseen.

Velvollisuus laatia rahoituslaskelma koskee ainoastaan suuryrityksiä ja PIE-yhteisöjä joihin lukeutuvat listayhtiöt, luottolaitokset sekä vakuutusyhtiöt. Suurina pidetään yrityksiä, joilla sekä päättyneellä että sitä edeltävällä tilikaudella on ylittynyt vähintään kaksi Kirjanpitolain 1:4c §:ssä tarkoitetuista rajoista.

Kirjanpitolaissa tarkoitetut rajat ovat:
 1) taseen loppusumma 20 000 000 euroa; 2) liikevaihto 40 000 000 euroa;  3) tilikauden aikana palveluksessa keskimäärin 250 henkilöä.

Kassavirtalaskelma voidaan laatia kahdella tavalla. Perinteinen tapa on muokata tuloslaskelmasta ja taseesta kassavirtalaskelma. Toinen on pitää kassavirtakirjanpitoa ja laatia sen perusteella kassavirtatilinpäätös. Periaatteessa kassavirtalaskelmassa korjataan tuloslaskelman lukuja siten, että niistä eliminoidaan laadintaperiaatteista johtuvien jaksotuserien vaikutus. Kirjapitolautakunnalla (KILA) on yleisohje rahoituslaskelman laadinnasta. International Accounting Standards Committeen (IASC) IAS 7 Cash Flow Statements -standardi on merkittävä. Yritystutkimusneuvottelukunnalla (YTN) on suositukset kassavirtalaskelman laatimisesta.

Rahoituslaskelmalla ei ole yleisesti vakiintunutta muotoa. Käytännössä esiintyy sekä Suomessa että ulkomailla useita eri muotoja. Kassavirtalaskelman loppusumma voi olla positiivinen tai negatiivinen. Kassavirtalaskelman loppusumma osoittaa kasvoivatko vai vähenivätkö kassavarat ja kuinka paljon. Suomessa kassavirtalaskelma kuitenkin laaditaan merkitsemällä loppusumma nollaksi, ja laskelmassa osoitetaan täten liiketoiminnan, investointien ja rahoituksen kassavirtojen menevän tasan. Kassavirtalaskelmassa keskeisiä kassavirtaan vaikuttavia eriä ovat myyntisaamisten, ostovelkojen ja varaston muutokset.

Sisältö 
Kirjanpitoasetuksen 2. luvun 1 §:n mukaan rahoituslaskelmasta on ilmettävä:
liiketoiminnan rahavirta
investointien rahavirrat
rahoituksen rahavirrat

Katso myös 
Käyttöpääoma
Vapaa kassavirta

Lähteet

Aiheesta muualla
Kirjanpitolautakunnan yleisohje rahoituslaskelman laadinnasta
IAS 7 — Statement of Cash Flows 

Laskentatoimi
Hyytelösienet (luokka)

Hyytelösienet (Tremellomycetes) on avokantaisten alakaareen kuuluva luokka kantasienten kaaressa.

Luokitus 
 Lahko Cystofilobasidiales
 Heimo Cystofilobasidiaceae
 Suku Cystofilobasidium
 Suku Cuehomyces
 Suku Itersonilia
 Suku Mrakia
 Suku Phaffia
 Suku Tausonia
 Suku Udeniomyces
 Suku Xanthophyllomyces
 Lahko Filobasidiales
 Heimo Filobasidiaceae
 Suku Filobasidium
 Lahko Tremellales
 Heimo Carcinomycetaceae
 Heimo Cuniculitremaceae
 Suku Cuniculitrema
 Suku Feliomyces
 Suku Kockowaella
 Suku Sterigmatosporidium
 Heimo Phragmoxenidiaceae
 Suku Phragmoxenidium
 Heimo Rhynchogastremataceae
 Suku Rhynchogastrema
 Heimo Sirobasidiaceae
 Suku Sirobasidium
 Suku Xenolachne
 Heimo Tetragoniomycetaceae
 Heimo Tremellaceae
 Suku Auriculibuller
 Suku Biatoropsis
 Suku Bullera
 Suku Bulleribasidium
 Suku Bulleromyces
 Suku Cryptococcus
 Suku Dictyotremella
 Suku Dioszegia
 Suku Filobasidiella
 Suku Holtermannia
 Suku Hormomyces
 Suku Kwoniella
 Suku Neotremella
 Suku Papiliotrema
 Suku Siloterema
 Suku Tremella
 Laji Keltahytykkä Tremella mesentrica
 Laji Liuskahytykkä Tremella foliacea
 Laji Loishytykkä Tremella encephala
 Suku Trimorphomyces Suku Tsuchiyaea''
 Heimo Trichosporonaceae

Lähteet
Neoraimondia

Neoraimondia on eteläamerikkalainen kaktuskasvisuku. Sen nimi on annettu italialaisen luonnontutkijan Antonio Raimondin mukaan. Hän tutki Perun kasvillisuutta ja maantiedettä.

Tuntomerkit 
Suvun lajit ovat kookkaita, haaroittuvia, pensastavia tai puumaisia ja kynttelikkömäisiä, 15 metrin korkeuden saavuttavia kaktuksia. Varret ovat pystyjä, uurteisia, tavallisesti harmaanvihreitä. Leveitä uurteita on 4–8. Areolit eli kääpiöversot ovat tappimaisia, kookkaita, ruskeakarvaisia, piikkisiä, ja niiden kasvu jatkuu monen vuoden ajan. Piikkejä on niissä kussakin 12 tai enemmän ja ne ovat taipuisia, jopa 25 cm:n pituisia. Kukat kehittyvät pidentyneihin areoleihin, ja kasvit ovat päiväkukkijoita. Kukka on muodoltaan suppilomainen, väriltään vaaleanpunainen tai vaalea; pohjuksessa on suomuja ja karvaisia ja toisinaan myös sukasellisia areoleja. Hedelmä on pyöreä ja sen pinnalla on ruskeahuopaisia areoleja, joissa on myös lyhyitä piikkejä. Siemenet ovat mustia ja pienikuoppaisia; niissä on limainen vaippa.

Lajit ja levinneisyys 
Suvun kahdesta lajista toinen (Neoraimondia arequipensis) kasvaa Perun rannikkoalueen kuivissa osissa ja Andien alarinteillä, toinen (N. herzogiana) Keski-Boliviassa 1500–2000 metrin korkeudessa.

Lähteet 
 Anderson E. F. 2001: The Cactus Family. - Timber Press. Portland, Oregon. ISBN 0-88192-498-9

Viitteet 

Kaktuskasvit
Mansour bin Zayed al-Nahyan

Mansur bin Zayed bin Sultan bin Zayed bin Khalifa Al Nahyan (s. 20. marraskuuta 1970) on  arabiemiirikuntalainen poliitikko. Hän on maan nykyinen varapääministeri (10. toukokuuta 2009 lähtien).

Vuonna 1970 syntyneet
Arabiemiirikuntalaiset ministerit
Elävät henkilöt
Gene Haas

Gene Francis Haas (s. 12. marraskuuta 1952) on yhdysvaltalainen liikemies ja kilpa-autoilun taustavaikuttaja.

Haas on CNC-työstökoneita valmistavan Haas Automation -yhtiön perustaja, toimitusjohtaja ja ainoa osakkeenomistaja. Vuonna 1983 perustettu yhtiö työllisti vuonna 2013 maailmanlaajuisesti 1 500 työntekijää.

Haas pidätettiin kesäkuussa vuonna 2006 veronkierrosta epäiltynä, oikeudenkäynnin sijaan Haas tunnusti syytteet ja teki syyttäjän kanssa sopimuksen kahden vuoden vankeusrangaistuksesta ja 75 miljoonan dollarin vahingonkorvauksista. Haas vapautettiin ehdonalaiseen toukokuussa vuonna 2009 suoritettuaan tuomiostaan 16 kuukautta liittovaltion vankilassa Lompocissa Kaliforniassa.

Moottoriurheilu

Oman NASCAR-tallin Haas on omistanut vuodesta 2002 lähtien. Nykyisin Stewart-Haas Racing -nimellä kulkevan tallin toinen osaomistaja on kolminkertainen Sprint Cup -mestari Tony Stewart.

Vuonna 2014 Haas sai luvan perustaa uuden F1-tallin. Haas F1 Team -nimellä kulkevan tallin oli alun perin tarkoitus debytoida ykkösissä kaudella 2015, mutta lopulta aloitusajankohtaa siirrettiin vuodella eteenpäin.

Yhdysvaltalaiset liikemiehet
Talousrikolliset
Kilpa-autoilun taustahenkilöstö
Vuonna 1952 syntyneet
Elävät henkilöt
Viiruotsarisuttaja

Viiruotsarisuttaja Phacellodomus striaticeps) eli aiemmalta nimeltään viiruotsaorneero on orneeroiden heimoon kuuluva varpuslintu.

Levinneisyys
Viiruotsarisuttajaa tavataan Argentiinassa, Boliviassa ja Perussa. Lajia on kuvattu harvinaiseksi. Sen kanta on kuitenkin vakaa, ja laji on luokiteltu elinvoimaiseksi.

Lähteet

Risuttajat
Voittamaton (romaani)

Voittamaton (alkuteos puolaksi Niezwyciężony, 1964 suom. Päivi Paloposki, Kirsti Siraste) on Stanislaw Lemin kirjoittama tieteisromaani matkasta tuntemattomalle planeetalle ja siellä kohdatusta vihamielisestä elämänmuodosta. Kirjassa on kovan scifin, jännityksen ja kauhun aineksia. Lem kuvaa teoksessaan erästä kone-evoluution lopputulosta, pienistä roboteista koostuvaa parvea.

Kirja on Lemin teoksista "rahvaanomaisimpia" ja sen juoni on kohtalainen. Teos on viimeistellympi ja helppotajuisempi kuin Solaris.

Juoni 

Regis III on autio, aavikoiden ja merten peittämä planeetta. Avaruusalus Kondor katosi pian sen jälkeen, kun se laskeutui planeetalle. Niinpä Kondorin sisaralus Voittamaton laskeutuu karulle planeetalle ottamaan selvää, miten Kondorille kävi ja tutkimaan planeettaa. Suojatoimet ovat äärimmäiset. Elämää planeetalla on vain merissä. Mikä on tuhonnut elämän maalta? Kondor löytyykin, mutta sen miehistö kuolleena. Vaaraksi paljastuu pienistä metallieliöistä koostuva pilvi. Miten Voittamattomalle käy?

Lähteet

Aiheesta muualla 

The Invincible
Alexandreev Devianart

Stanislaw Lem
 Tieteisromaanit
Puolalaiset kirjat
Vuoden 1964 kirjat
Mólos-Ágios Konstantínos

Mólos-Ágios Konstantínos ( eli Δήμος Μώλου-Αγίου Κωνσταντίνου, Dímos Mólou-Agíou Konstantínou) on Kreikan kunta, joka sijaitsee Fthiotiin alueyksikössä Keski-Kreikan alueella. Kunnan pinta-ala on 340,1 neliökilometriä ja väkiluku 12 090 (vuonna 2011). Kunnan kuntakeskus on Kaména Voúrla.

Mólos-Ágios Konstantínoksen kunta sijaitsee Maliakóslahden ja Pohjoisen Euboianlahden rannalla. Kunta syntyi, kun Ágios Konstantínos, Kaména Voúrla ja Mólos yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Mólos-Ágios Konstantínoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Μώλου-Αγίου Κωνσταντίνου. Mólos-Ágios Konstantínoksen kunnan verkkosivut.
Skýros (kunta)

Skýros ( eli Δήμος Σκύρου, Dímos Skýrou) on kunta, joka sijaitsee Euboian alueyksikössä Keski-Kreikan alueella. Kunnan pinta-ala on 223 neliökilometriä ja väkiluku 2 994. Varsinaisen Skýroksen kylän väkiluku on 1 657 (vuonna 2011). Kunnan kuntakeskus on Skýros eli Chóra.

Skýroksen kunta käsittää koko Skýroksen saaren. Sen lisäksi siihen kuuluvat pienemmät saaret Éxo Podiés, Koúlouri, Mésa Pódia, Platý, Ríneia, Sarakinó, Skyropoúla ja Válaxa. Saaret sijaitsevat Egeanmeressä Euboian saaren itäpuolella, Pohjoisista Sporadeista kaakkoon.

Kunnan osat 

Skýroksen kunta muodostuu seuraavista kyläyhdyskunnista ja asutuksista:

Lähteet

Aiheesta muualla 

 Δήμος Σκύρου. Skýroksen kunnan verkkosivut.